Diari Oficial de la Generalitat Valenciana


Sumari del DOGV 5450, del 14-02-2007 (2007/650)

Bases específiques per a la provisió en propietat d'una plaça de tècnic especialista en jardí d'infància.
---------------------------------------------------------------------------------------------------------

### Dades del document

Número de DOGV
:   5450

Data del DOGV
:   14-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/650


Data del document
:   10-01-2007

Organisme emissor
:   Ajuntament de Carcaixent

Tipus de document
:   Convocatòria

Anàlisi jurídica

 Descriptors 

:   * Carcaixent
    * personal docent
    * concurs administratiu
    * administració local
    * educació preescolar

L'Ajuntament de Carcaixent, per mitjà de Decret d'Alcaldia 0070/2007, de data 10 de gener de 2007, va aprovar les bases i la convocatòria següents per a la provisió en propietat d'una plaça de tècnic especialista en jardí d'infància:  
Bases específiques per a la provisió en propietat d'una plaça de tècnic especialista jardí d'infància  
Base primera. Objecte de la convocatòria  
Denominació de la plaça: tècnic especialista en jardí d'infància  
Nombre de places convocades: una  
Naturalesa: laboral   
Grup: equivalent al grup C de funcionaris  
Sistema selectiu: oposició  
Lloc vacant: tècnic jardí d'infància  
Nivell de coneixement del valencià: elemental  
Base segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: tècnic especialista en jardí d'infància (FPII) o titulació equivalent amb la deguda habilitació de l'administració corresponent. Les equivalències dels títols al·legats hauran de justificar-se per l'interessat.  
Base tercera. Presentació dels requisits i drets d'examen  
Es regirà pel que disposa la base quinta de les generals i en concret pel següent:  
Lloc: les sol·licituds es presentaran en el Registre general de l'Ajuntament o en la forma que determina l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
Forma: per mitjà d'instància que se'ls facilitarà en les oficines municipals.  
Documents a aportar: els indicats per a cada cas en la base quinta de les bases generals municipals, més fotocòpia compulsada del Certificat de Coneixements del Valencià - Nivell Elemental, expedit per Junta Qualificadora de Coneixements del València, o equivalent. Cas de no aportar-se este certificat, el/l'aspirant haurà de sotmetre's a la prova obligatòria i eliminatòria de coneixements del valencià que s'indica en la base octava (4).  
Òrgan a què es dirigiran: a l'Alcaldia Presidència de l'Ajuntament de Carcaixent.  
Import drets d'examen: 26,00 Euros.  
Pagament: a l'entitat Ruralcaja, carrer Julián Ribera, 3, Carcaixent, compte:  
3082 1265 03 1178464594  
Fent constar el nom de l'interessat i la plaça a què es presenta.  
Base quarta. Admissió d'aspirants  
El contingut d'esta base es regix pel que disposa la base sexta de les bases generals municipals, i a més pel següent:  
La falta de justificació de l'abonament dels drets d'examen determinarà l'exclusió de l'aspirant.  
En cap cas la mera presentació i pagament en l'entitat col·laboradora suposarà substitució del tràmit de presentació, en temps i forma, de l'imprés de sol·licitud d'acord amb el que indica la base tercera.  
Base quinta. Tribunals qualificadors  
El contingut d'esta base es regix pel que disposa la base setena de les bases generals municipals.  
Categoria del tribunal: tercera  
Base sexta. Començament i desenvolupament de les proves  
El contingut d'esta base es regix pel que disposa la base octava de les bases generals municipals, i a més pel següent:  
o Les persones aspirants perdran el dret a fer els exercicis quan es presenten en els llocs de celebració una vegada començades les proves o per no haver presentat, encara que siga per causes justificades.  
Quan es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscapte el principi d'igualtat amb la resta d'aspirants.  
Base setena. Sistema selectiu i qualificació dels exercicis  
El sistema selectiu serà el d'oposició. La qualificació es regirà pel que disposa la base desena de les bases generals municipals.  
Base huitena. Oposició  
Constarà dels següents exercicis, la lectura del qual per l'aspirant davant del tribunal, si procedix, podrà ser sol·licitada per este, qui així mateix podrà formular preguntes en relació amb els dits exercicis:  
Primer exercici. De caràcter obligatori i eliminatori.  
Consistirà a superar una prova psicotècnica de personalitat. Si es considerara necessari es procedirà a la realització d'una entrevista personal a tots o a alguns aspirants, en relació amb el contingut d'esta.  
Esta prova serà obligatòria i eliminatòria, amb la qualificació d'apte o no apte.  
Segon exercici. De caràcter obligatori i eliminatori.  
Part primera: consistirà en la realització d'una prova de coneixements referida als continguts de l'apartat A) matèries comunes (temes 1 al 10) del programa del temari que figura en el programa annex, a través d'un qüestionari de 20 preguntes, en forma de test i amb tres respostes alternatives, de les que únicament una serà correcta, amb una duració mínima de 25 minuts, a determinar pel tribunal.  
Cada pregunta contestada correctament es puntuarà amb 0'50 punts. Les contestades erròniament tindran una penalització de 1/3 sobre les correctes (- 0,166).  
En cap cas el nombre de preguntes sense contestar o contestades en més d'una de les alternatives podran superar el límit de 6 (30%), en este cas, l'aspirant serà qualificat com no apte i automàticament eliminat del procés selectiu.  
Este exercici es puntuarà fins a un màxim de 10 punts, quedant eliminats els aspirants que no aconseguisquen els 5 punts.  
Part segona: consistirà a desenvolupar per escrit, durant un període màxim de 2 hores, dos temes elegits a l'atzar davant dels opositors, d'entre els nombres 11 al 40 del programa annex (B) matèria específica).  
Cada tema desenrotllat es puntuarà de 0 a 10 punts, i els que no aconseguisquen els 5 punts en cada u d'ells es consideraran no aptes, i quedaran exclosos, i no podran passar a realitzar l'exercici següent.  
Es valoraran els coneixements del tema, el nivell de formació i informació general, la composició gramatical, la claredat d'exposició i l'ortografia.  
La puntuació d'esta segona part serà la mitjana de l'obtinguda en cada tema, sempre que en estos dos temes s'hagen aconseguit almenys els 5 punts.  
La puntuació total d'este exercici serà la mitjana dels punts obtinguts en cada part de l'exercici, i quedaran eliminats els aspirants que no aconseguisquen els 5 punts.  
Tercer exercici. De caràcter obligatori i eliminatori  
Consistirà a desenvolupar, en el termini màxim de 2 hores, un o diversos supòsits pràctics sobre tasques pròpies de la plaça, que podrà revestir la forma de preguntes dirigides a apreciar la capacitat dels aspirants per a portar a terme les funcions inherents al lloc convocat, i que plantejarà el tribunal immediatament abans de celebrar la prova.  
L'exercici es puntuarà de 0 a 10 punts, i els que no aconseguisquen els 5 punts, es consideraran no aptes i quedaran eliminats del procés selectiu  
Quart exercici. De caràcter obligatori i eliminatori.  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements del València per al Nivell Elemental.  
La prova es qualificarà amb apte i no apte. No podran passar a la següent prova els que no aconseguisquen la qualificació d'apte.  
Quedaran exempts de realitzar esta prova, i per tant es consideren aptes, els que hagen aportat el certificat indicat en l'apartat "documents a aportar" de la base tercera.  
Base novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió.  
El contingut d'esta base es regix pel que disposa les bases desena, onze, dotze, tretze i catorze de les generals municipals.  
El nombre d'aspirants aprovats en el procés selectiu no podrà excedir del nombre de places convocades, a què s'agregaran les vacants que s'hagueren produït abans de la celebració del procés selectiu.  
L'Ajuntament podrà, si ho estima oportú i previs els requisits legals que procedisquen, cobrir qualsevol necessitat de personal d'este nivell que poguera tindre amb una relació dels aspirants que hagen superat algun exercici, ordenats de major a menor puntuació obtinguda, i amb preferència de què hagen aprovat nombre més gran d'estos, i es formarà a l'efecte una borsa de treball.  
Base deu. En tot el que no estiga previst en estes bases específiques, s'estarà al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2000, i en el Diari Oficial de la Generalitat núm. 3.777, de 22 de juny de 2000.  
Base onze   
1. Contra les presents bases específiques, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Programa annex  
A) Matèries comunes  
Tema 1. La Constitució espanyola de 1978. Estructura i principis generals. Drets i deures. El Tribunal Constitucional. L'organització territorial de l'estat. Les comunitats autònomes, competències.  
Tema 2. La Corona. Les Corts Generals. Composició, atribucions i funcionament. Elaboració de les lleis. Relacions entre l'ordenament estatal i els ordenaments autonòmics.  
Tema 3. El Govern i l'administració. Principis constitucionals de l'administració. Òrgans de control dependents de les Corts Generals: el Defensor del Poble i el Tribunal de Comptes. El Poder Judicial.  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El President de la Generalitat: funcions. El Consell: composició, estructura i funcions.  
Tema 5. L'administració local en la Constitució de 1978. L'organització municipal. L'Alcalde. Els Tinents d'Alcalde. El Ple. La Junta de Govern. Els òrgans complementaris.  
Tema 6. Personal al servici de les entitats locals. Funcionaris de carrera de l'administració local. Funcionaris interins. Personal eventual i laboral. Drets i deures del personal. Règim disciplinari.  
Tema 7. El procediment administratiu. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. Els recursos administratius.  
Tema 8. La llengua dels procediments. L'ús oficial del valencià: la Llei d'Ús i Ensenyament del Valencià. El Reglament municipal per a la promoció de l'ús del valencià en el municipi de Carcaixent.  
Tema 9. La regulació de les hisendes locals. Principals ingressos públics. Les ordenances fiscals. El pressupost municipal.  
Tema 10. Prevenció de riscos laborals: Drets i obligacions dels treballadors en matèria de prevenció de riscos. El Comitè de Seguretat i Salut.  
B) Matèries específiques relacionades amb el lloc de treball.  
Tema 11. El desenvolupament evolutiu del xiquet de 0 - 3 anys: pautes generals.  
Tema 12. Problemàtica més freqüent que pot incidir en el desenvolupament dels xiquets de 0 - 3 anys.  
Tema 13. Objectius educatius del 1er. Cicle d'Educació Infantil.  
Tema 14. Organització de l'Escola Infantil: distribució d'espais i dependències.  
Tema 15. Legislació i protecció maternoinfantil.  
Tema 16. Epidemiologia i profilaxi.  
Tema 17. Seguretat i higiene escolar en l'escola infantil.  
Tema 18. Desenrotllament sexual de 0 - 3 anys. Sexualitat i educació infantil.  
Tema 19. Adquisició d'hàbits en el 1er. Cicle d'Educació Infantil.  
Tema 20. Hàbits de convivència i habilitats socials en els xiquets de 0 - 3 anys.  
Tema 21. Desenvolupament psicosocial infantil: El joc com a activitat psicosocial. Joc simbòlic.  
Tema 22. Activitats i jocs en Educació Infantil.  
Tema 23. El paper dels pares com a col·laboradors en l'escola infantil: organització d'activitats complementàries.  
Tema 24. Principals teories de l'educació infantil: aportacions a l'estudi del xiquet.  
Tema 25. Els mitjans audiovisuals i l'aprenentatge.  
Tema 26. La integració dels xiquets amb necessitats educatives especials en l'escola infantil.  
Tema 27. El desenvolupament emocional i afectiu en el xiquet de 0 - 3 anys.  
Tema 28. Alimentació i nutrició en l'escola infantil.  
Tema 29. Comunicació corporal i possibilitats expressives del cos.  
Tema 30. El desenvolupament psicomotor en els xiquets de 0 - 1 anys.  
Tema 31. El desenvolupament psicomotor en els xiquets d'1 - 2 anys.  
Tema 32. El desenvolupament psicomotor en els xiquets de 2 - 3 anys.  
Tema 33. El desenvolupament de la intel·ligència segons Piaget en l'etapa de 0 - 3 anys.  
Tema 34. Importància de l'estimulació precoç com a prevenció de les dificultats en el desenvolupament evolutiu del xiquet de 0 - 3 anys.  
Tema 35.Desenvolupament del llenguatge en el xiquet de 0 - 1 anys.  
Tema 36.Desenvolupament del llenguatge en el xiquet d'1 - 2 anys.  
Tema 37.Desenvolupament del llenguatge en el xiquet de 2 - 3 anys.  
Tema 38.El retard mental en els xiquets de 0 - 3 anys: causes i proposta d'intervenció.  
Tema 39.Els pares com a agents educatius en l'etapa de 0 - 3 anys.  
Tema 40.Problemàtica de les carències afectives en l'etapa de 0 - 3 anys.  
Tema 41.Activitats per a estimular el llenguatge en els xiquets de 0 - 3 anys.  
Tema 42.Programació i proposta d'activitats dels xiquets de 0 - 3 anys.  
Carcaixent, 10 de gener de 2007.- L'alcaldessa: Lola Botella Arbona. El secretari: Antonio Castillo Guerrero del Peñón.